Ons gesels met Black Coffee | rooi rose Ons gesels met Black Coffee | rooi rose
Ontwerper Jacques van der Watt is die talent agter die unieke SA-handelsmerk, Black Coffee. BC is bekend vir die manier waarop hulle materiaal-vervaardiging en ontwerp meng om asemrowende items te skep. Ons het by Jacques gaan inloer.
1. Wat is jou beste mode-herinnering tot dusver in jou loopbaan?
My modevertoning by die Berlyn Modeweek was asemrowend. Ek het die voorreg gehad om vir Suzy Menkes na die vertoning te ontmoet en het myself bespotlik gemaak deur na haar notas te staar terwyl sy met ons gesels het – dit was skreeusnaaks!
2. Wat was die inspirasie vir jou Lente/Somer 2014-versameling?
Die klerereeks word Cortex genoem. Ons ondersoek die mens se geheue en gedagtes. Hoe ons somtyds dinge onthou op ’n positiewe wyse.
3. Wat was jou hoogtepunte in 2013?
Black Coffee se Imprint Somer en Contour Winter-versamelings is op die loopplanke ten toon gestel. Albei reekse het ’n dapper nuwe rigting aangeneem en is positief deur kritici en kykers verwelkom. Ons het verhuis na ons nuwe studio wat pragtig is. Die grootste mylpaal is seker dat Black Coffee van krag tot krag kon gaan, ten spyte van die menige goedkoper modes wat van oorsee ingevoer word.
4. As jy 24uur in Kaapstad kan spandeer, wat sal jy doen?
Enigiets wat kos insluit sal my gelukkig maak. Ek wil graag The Kitchen en Babylonstoren besoek.
5. Wat is jou opinie oor Kaapstad as Wêreld Ontwerpstad 2014?
Suid-Afrika was nog altyd die tuiste van vele innoverende ontwerp-idees en kunstige individue. Dit is wonderlik dat ons die wêreld aan ons talent kan voorstel deur middel van hierdie inisiatief.
Gaan lees meer oor Black Coffee en loer na hul versamelings by:
SA Modeweek 2014 – Black Coffee Cortex
modeweekmodevraemode-ontwerperblack coffeejacques van der watt